नामांकन प्रक्रिया शुरू, कई वार्डों में प्रत्याशी ही नहीं हुए चयनित
पार्टी समर्थित चयन में भारी परेशानियां
नगरपरिषद नालागढ़ में कांग्रेस वर्चस्व बचाने और भाजपा काबिज होने के लिए बेशक ऐड़ी चोटी का जोर लगा रही है, लेकिन पार्टी समर्थित प्रत्याशियों के चयन में दोनों ही दलों को भारी परेशानियांं झेलनी पड़ रही हैं। हालांकि दोनों ही दलों ने आधी अधूरी सूची जारी कर दी है और वह भी उन वार्डों की है, जहां पर सिंगल पार्टी समर्थित कैंडिडेट है। जहां पर एक से अधिक उम्मीदवारों की संख्या है, वहां पर दोनों दलों के लिए सिरदर्दी बनी हुई है। अब देखना है कि भाजपा कांग्रेस इन वार्डों में कैसे सामंजस्य बिठाती है और कौन कौन से प्रत्याशी को चुनाव मैदान उतारती है। यह भी तय माना जा रहा है कि यदि पार्टी एक को समर्थन देती है तो दूसरे का नाराज होने के संभावनाएं बन सकती है, फिलवक्त भाजपा-कांग्रेस दोनों ही दल दो तीन वार्डों को लेकर पसोपेश में है।
सामंजस्य बिठाने के किए गए दावे
भाजपाजिलाध्यक्ष नालागढ़ के विधायक केएल ठाकुर ने कहा कि दो वार्डों में प्रत्याशियों का चयन जल्द किया जाएगा और सामंजस्य बिठाने का प्रयास किया जा रहा है। कांग्रेस जिलाध्यक्ष राहुल ठाकुर ने कहा कि नालागढ़ में कुछेक वार्डों में प्रत्याशियों के चयन करने के लिए बैठकें की जा रही है।
इन वार्डों में झेलनी पड़ रही है परेशानी
भाजपाद्वारा जारी सूची के तहत शहर के वार्ड-1 से भाजपा के लिए मौजूदा उपाध्यक्ष सुभाष बल्ली विधि प्रकोष्ठ के मंडल संयोजक यजुवेंद्र बस्सी के नाम सामने आने से यहां प्रत्याशी का फैसला मुश्किल हो गया है, वहीं वार्ड-8 से भी दोनों ही प्रत्याशी भाजपा समर्थित है, जिनमें एक मौजूदा पार्षद सरोज रतन और दूसरा प्रत्याशी पूर्व नप उपाध्यक्ष एवं मंडल उपाध्यक्ष नीरू शर्मा शामिल है। ऐसे में इन दोनों वार्डों में भाजपा के लिए परेशानी बनी हुई है, जबकि भाजपा ने शहर के वार्ड-7 से अपना कोई प्रत्याशी उतारते हुए आजाद उम्मीदवार को ही समर्थन देने का ऐलान किया है। उधर, कांग्रेस के समक्ष वार्ड-5 से मौजूदा अध्यक्ष अल्का वर्मा इंटक नेता अमित जैन की प|ी हीना जैन, वार्ड-9 से पूर्व उपाध्यक्ष नंद किशोर, मौजूदा अध्यक्ष अल्का के पति मनोज वर्मा के चुनावीं रण में कूदने से यहां अड़चनें बढ़ गई है। सूत्र बताते हैं कि कांग्रेस के लिए शहर का वार्ड-2 भी चुनौती भरा है और यहां से सूची में सलीम का नाम तय किया गया है, जबकि यहां पर कांग्रेस के चार उम्मीदवार है, जिनमेें सलीम के अलावा विनोद बिंदू, कासिम रफी भी शामिल है।
}भाजपा ने एक वार्ड से आजाद उम्मीदवार को ही दिया समर्थन
संतोष कुमार|नालागढ़
नगरनिकाय चुनाव को लेकर नामांकन प्रक्रिया शुरू हो गई है, लेकिन नप नालागढ़ के तहत आने वाले 9 वार्डों में से कई में भाजपा-कांग्रेस अपनी पार्टी समर्थित प्रत्याशियों का चयन ही नहीं कर सके हैं। नालागढ़ शहर में भाजपा के लिए दो वार्डों में चुनौती बनी है, जबकि एक वार्ड से आजाद प्रत्याशी को समर्थन दिया है, कांग्रेस के लिए तीन वार्डों में परेशानी बढ़ी हुई है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva